recursal/SuperWikiNEXT-32B huggingface dataset:
**आलमआरा** (विश्व की रौशनी) 1931 में बनी हिन्दी भाषा और भारत की पहली सवाक (बोलती) फिल्म है। इस फिल्म के निर्देशक अर्देशिर ईरानी हैं। ईरानी ने सिनेमा में ध्वनि के महत्त्व को समझते हुए, आलमआरा को और कई समकालीन सवाक फिल्मों से पहले पूरा किया। आलम आरा का प्रथम प्रदर्शन मुंबई (तब बंबई) के मैजेस्टिक सिनेमा में 14 मार्च 1931 को हुआ था। यह पहली भारतीय सवाक इतनी लोकप्रिय हुई कि "पुलिस को भीड़ पर नियंत्रण करने के लिए सहायता बुलानी पड़ी थी"।

संक्षेप
-------

आलमआरा का एक दृश्य आलमआरा एक राजकुमार और बंजारन लड़की की प्रेम कथा है। यह जोसफ डेविड द्वारा लिखित एक पारसी नाटक पर आधारित है। जोसफ डेविड ने बाद में ईरानी की फिल्म कम्पनी में लेखक का काम किया।। फिल्म में एक राजा और उसकी दो झगड़ालू पत्नियां दिलबहार और नवबहार है। दोनों के बीच झगड़ा तब और बढ़ जाता है जब एक फकीर भविष्यवाणी करता है कि राजा के उत्तराधिकारी को नवबहार जन्म देगी। गुस्साई दिलबहार बदला लेने के लिए राज्य के प्रमुख मंत्री आदिल से प्यार की गुहार करती है पर आदिल उसके इस प्रस्ताव को ठुकरा देता है। गुस्से में आकर दिलबहार आदिल को कारागार में डलवा देती है और उसकी बेटी आलमआरा को देशनिकाला दे देती है। आलमआरा को बंजारे पालते हैं। युवा होने पर आलमआरा महल में वापस लौटती है और राजकुमार से प्यार करने लगती है। अंत में दिलबहार को उसके किए की सजा मिलती है, राजकुमार और आलमआरा की शादी होती है और आदिल की रिहाई।

महत्त्व
-------

फिल्म और इसका संगीत दोनों को ही व्यापक रूप से सफलता प्राप्त हुई, फिल्म का गीत "दे दे खुदा के नाम पर" जो भारतीय सिनेमा का भी पहला गीत था और इसे अभिनेता *वज़ीर मोहम्मद खान* ने गाया था, जिन्होने फिल्म में एक फकीर का चरित्र निभाया था, बहुत प्रसिद्ध हुआ। उस समय भारतीय फिल्मों में पार्श्व गायन शुरु नहीं हुआ था, इसलिए इस गीत को हारमोनियम और तबले के संगीत की संगत के साथ सजीव रिकॉर्ड किया गया था।

फिल्म ने भारतीय फिल्मों में फिल्मी संगीत की नींव भी रखी, फिल्म निर्देशक श्याम बेनेगल ने कहा फिल्म की चर्चा करते हुए कहा है, "यह सिर्फ एक सवाक फिल्म नहीं थी बल्कि यह बोलने और गाने वाली फिल्म थी जिसमें बोलना कम और गाना अधिक था। इस फिल्म में कई गीत थे और इसने फिल्मों में गाने के द्वारा कहानी को कहे जाने या बढा़ये जाने की परम्परा का सूत्रपात किया।"

निर्माण
-------

तरन ध्वनि प्रणाली का उपयोग कर, अर्देशिर ईरानी ने ध्वनि रिकॉर्डिंग विभाग स्वंय संभाला था। फिल्म का छायांकन टनर एकल-प्रणाली कैमरे द्वारा किया गया था जो ध्वनि को सीधे फिल्म पर दर्ज करते थे। क्योंकि उस समय साउंडप्रूफ स्टूडियो उपलब्ध नहीं थे इसलिए दिन के शोरशराबे से बचने के लिए इसकी शूटिंग ज्यादातर रात में की गयी थी। शूटिंग के समय माइक्रोफ़ोन को अभिनेताओं के पास छिपा कर रखा जाता था।

मुख्य कलाकार
------------

* मास्टर विट्ठल
* जुबैदा
* पृथ्वीराज कपूर

संदर्भ
------

1. ↑  The 'First' talkies film Archived 2012-02-05 at the Wayback Machine www.indiamarks.com.
2. ↑  Quoted in Chatterji (1999), "The History of Sound."
3. 1 2  Talking images, 75 years of cinema Archived 2011-07-17 at the Wayback Machine The Tribune, March 26, 2006, *Retrieved:2008-08-04*
4. ↑  Alam Ara- first song[*मृत कड़ियाँ*] Archives, www.saregama.com.

बाहरी कड़ियाँ
-------------

* *आलमआरा*  इंटरनेट मूवी डेटाबेस पर
2022-2023 पाकिस्तानी आर्थिक संकट एक चालू आर्थिक संकट है और पाकिस्तान में 2022-2023 राजनीतिक अशांति का हिस्सा है। इसने महीनों तक गंभीर आर्थिक चुनौतियों का सामना किया है जिसके कारण भोजन, गैस और तेल की कीमतें बढ़ी हैं।
यूक्रेन पर रूसी आक्रमण के कारण दुनिया भर में ईंधन की कीमतें बढ़ गई हैं।
पिछले कुछ वर्षों में देश द्वारा अत्यधिक बाहरी उधार लेने से डिफ़ॉल्ट की आशंका बढ़ गई, जिससे मुद्रा में गिरावट आई और आयात सापेक्ष रूप से अधिक महंगा हो गया। जून 2022 तक, खाद्य पदार्थों की बढ़ती कीमतों के साथ-साथ मुद्रास्फीति अब तक के उच्चतम स्तर पर थी।

पृष्ठभूमि
---------

GDP per capita development in India, Pakistan and Bangladesh up to 2018
भारतीय रणनीतिक मामलों के विशेषज्ञ सुशांत सरीन के अनुसार, पिछले 25 साल की अवधि में पाकिस्तान का कर्ज लगभग हर पांच साल में दोगुना हो गया है।

1. ↑  Talat Anwar (12 June 2022). "Economic crisis and default fear". *The Express Tribune*. मूल से 14 June 2022 को पुरालेखित.
2. ↑  "Goods transporters suspend nationwide operations after fuel hike". *ARY News*. 16 June 2022. मूल से 16 June 2022 को पुरालेखित.
3. ↑  "Food prices soared by up to 30% in Pakistan: WB". *The Express Tribune*. 7 August 2022.
4. ↑  GWYNNE, DYER. "Pakistan bound for crisis amid changed reality". *Bangkok Post* (अंग्रेज़ी में). अभिगमन तिथि 2023-04-06.
International cricket tourसाँचा:SHORTDESC:International cricket tour

बांग्लादेश क्रिकेट टीम जुलाई और अगस्त 2022 में तीन एक दिवसीय अंतर्राष्ट्रीय (ODI) और तीन ट्वेंटी-20 अंतर्राष्ट्रीय (T20I) मैच खेलने के लिए जिम्बाब्वे का दौरा कर रही है। मूल दौरे का कार्यक्रम दो टेस्ट मैचों और तीन एकदिवसीय मैचों के लिए था, लेकिन टेस्ट मैचों को T20I जुड़नार द्वारा बदल दिया गया था। सभी मैच हरारे स्पोर्ट्स क्लब में होंगे। शृंखला से पहले, बांग्लादेश क्रिकेट बोर्ड (BCB) ने महमूदुल्लाह के प्रदर्शन और परिणामों की कमी के बाद, नूरुल हसन को दौरे के लिए अपने T20I कप्तान के रूप में नामित किया था। हालांकि, दूसरे T20I मैच के दौरान नुरुल को उंगली में चोट लगी थी और उन्हें बाकी के मैच से बाहर कर दिया गया था। यात्रा। BCB ने तीसरे T20I मैच के लिए मोसादेक हुसैन को टीम का कप्तान नियुक्त किया।

जिम्बाब्वे ने पहला टी20 मैच 17 रन से जीता। यह T20I में टीम की लगातार छठी जीत थी, जो प्रारूप में उनकी सर्वश्रेष्ठ थी। बांग्लादेश ने शृंखला को बराबर करने के लिए दूसरा T20I सात विकेट से जीता। मोसादेक हुसैन ने 20 रन देकर पांच विकेट लिए, एक T20I मैच में बांग्लादेश के लिए संयुक्त रूप से दूसरा सर्वश्रेष्ठ गेंदबाजी आंकड़ा।
इस चित्र में हर की दून घाटी का एक भाग दिखाई देता है, उसमें से निकलने वाली एक नदी एवं पृष्ठभूमि में हिमालय का स्वर्गारोहिणी शिखर भी दिखता है। मान्यता अनुसार युधिष्ठिर अन्य पाण्डवों के संग इस शिखर होते हुए सशरीर स्वर्ग को गये थे।
**हर की दून** (जिसका अर्थ ईश्वर की घाटी है) उत्तराखण्ड के उत्तरकाशी जिले मे यमुना की सहायक रुपिन व सूपिन नदियों के आस-पास फतेह पर्वत की गोद मे बसा क्षैत्र है। यह उच्च हिमालय के निकट स्थित एक अत्यन्त दुर्गम अन्चल है। उत्तर मे हिमाचल के किन्नोर व पूर्व मे तिब्बत से सटा हर की दून का इलाका अपने भीतर गोविन्द पशु विहार वन्य जीव अभयारण्य को समेटे है। यहाँ यात्री ट्रैकिन्ग के लिये आते हैं। घाटी की पृष्ठभूमि में २१००० फ़ीट की ऊंचाई वाली स्वर्गारोहिणी चोटी भी दिखाई देती है, जिसके बारे में मान्यता है कि महाभारत काल में युधिष्ठिर अन्य पाण्डवों सहित इसी शिखर से स्वर्ग को गये थे।

यह क्षेत्र गढ़वाल हिमालय में एक झुकाव के आकार की घाटी है और हिमाच्छादित चोटियों और अल्पाइन वनस्पतियों से घिरा हुआ है। यह बोसासू दर्रे द्वारा बसपा घाटी से जुड़ा हुआ है। यह घाटी औसत समुद्र के स्तर से लगभग ३५०० मीटर की ऊंचाई पर है और अक्टूबर से मार्च तक बर्फ से ढंकी रहती है। घाटी तालुका से लगभग २५ किमी दूर है। घाटी में ट्रेकिन्ग यात्री आते हैं और इसका ट्रेक, तालुका गांव से आरम्भ होकर गंगाद, ओसाला और सीमा से गुजरता है। यह आमतौर पर दो चरणों में किया गया दो दिन का अभियान होता है। पहला चरण तालुका से सीमा ओस्ला तक है, और दूसरा चरण सीमा/ओस्ला से हर कि दून तक है। वापसी मार्ग एक ही है।

आवागमन
------

यमुनोत्री मार्ग पर नौगांव से बांए मुड़कर यात्री बस द्वारा पुरोला,मोरी होते हुए नेटवाड़ पहुँच कर आगे जीप आदि हल्के वाहनों से सांकरी ग्राम तक जा सकते हैं। इससे आगे का सारा मार्ग अत्यन्त मनोरम है, किन्तु उतना ही कठिन भी है और पैदल ही तय करना पड़ता है। सूपिन नदी के किनारे-किनारे तालुका,गन्गाड़,ओस्ला आदि ग्रामीण बस्तियों तथा राजमा, आलू व चौलाई के खेतों के पास से निकलते हुए, कलकत्ती धार नामक थका देने वाली चढा़ई को पार करके अन्त मे हर की दून में पहुँचते हैं।

घाटी
----

इस घाटी का सौन्दर्य अलौकिक है। यहां से लगभग दस कि•मी• आगे स्वर्गारोहिणी पर्वत के चरणों मे स्थित जौन्धार ग्लेशियर ही सूपिन नदी का उद्गम है। इस पूरे पैदल यात्रा मार्ग मे गढ़वाल मन्डल विकास निगम द्वारा उचित मूल्य पर पर्यटकों के लिए रहने-खाने की पर्याप्त व्यवस्था है। पौराणिक मान्यता है कि स्वर्गारोहिणी पर्वत से होकर ही युधिष्टर स्वर्ग को गये थे।

चित्र दीर्घा
------------

* 
* 
* 
* 
* दुर्योधन मन्दिरदुर्योधन मन्दिर
* स्वर्गारोहिणी पर्वतस्वर्गारोहिणी पर्वत

सन्दर्भ
-------

1. ↑   गूगल मानचित्र पर
2. ↑  "हर की दून फूलों की घाटी यह भी". *जागरण यात्रा*. दैनिक जागरण (वेब). मूल से 17 अप्रैल 2018 को पुरालेखित.
3. ↑  "हर की दून, उत्तराखंड". घूमलो.कॉम. १४ अक्तूबर २०१७.[*मृत कड़ियाँ*]
4. ↑  "-हर की दून उत्तराखंड - देवताओं की घाटी". *देवभूमि उत्तराखण्ड*. मेरा पहाड़ फ़ोरम. २८ फ़रवरी २०१०. मूल से 17 अप्रैल 2018 को पुरालेखित.

बाहरी कड़ियाँ
-------------

* "गढ़वाल की वादियों में लीजिये हर की दून ट्रेकिंग का मजा". नेटिव प्लानेट. ०१ अप्रैल २०१७. मूल से 17 अप्रैल 2018 को पुरालेखित. `|firstlast=` missing `|lastlast=` in first (मदद); `|date=` में तिथि प्राचल का मान जाँचें (मदद)
1989 में अराल सागर (बाएं) और 2014 (दाएं)
**अरल सागर**  या **अराल सागर** (कज़ाख़: Арал Теңізі, उज़बेक: Orol dengizi, रूसी: Аральскοе мοре, ताजिक/फ़ारसी: दरिय (ओचा)-ए-खवारज़्म) मध्य एशिया में स्थित एक झील है जिसके बड़े आकार के कारण इसे सागर कहा जाता है, पर अब दिनोदिन इसका आकार घटता जा रहा है। स्थानीय भाषाओं में इसका शाब्दिक अर्थ है 'द्वीपों की झील', जो इस झील में एक समय पर दिखने वाले लगभग १५०० टापुओं के आधार पर नामांकित थी। सन् १९६० में सोवियत प्रशासन ने इसमें विसर्जित होने वाली दो नदियों - आमू दरिया और सिर दरिया को मरुभूमि सिंचाई के लिए विमार्गित करने का निर्णय लिया, जिसके बाद से अरल सागर घटा और तीन अलग-अलग भागों में बंट गया। इसके फलस्वरूप आने वाले ४० सालों में अराल सागर का ९० प्रतिशत जल खत्म हो गया तथा ७४ प्रतिशत से अधिक सतह सिकुड़ गई और इसका आकार १९६० के इसके आकार का सिर्फ १० प्रतिशत ही रह गया है।

1960–2014

इतिहास
------

1960 में झील का आकार, इस मानचित्र में वर्तमान देशों की राजनैतिक सीमाएं दिखाई गई हैं। वे देश जिनसे भूमि द्वारा विसर्जित पानी इसमें आता है पीले रंग में दिखाए गए हैं।
एक समय इसका क्षेत्रफल लगभग ६८,००० वर्ग किलोमीटर था। इसके बाद सन् २००७ तक यह अपने मूल आकार के १० प्रतिशत पर आ गया है। पानी की लवणता में वृद्धि हो रही है और मछलियों का जीवन असंभव हो गया है। १९६० के बाद के दशकों में सूखे के कारण और पानी मोड़ने के लिए बनाई गई नहरों के कुप्रबंधन के चलते अराल सागर की तट रेखा में भी काफी कमी देखी गई, जहाँ बड़ी नौकाएँ चलती थीं, वहाँ रेगिस्तान नज़र आने लगा था। लेकिन इस सबके एवज़ में उज़बेकिस्तान दुनिया के प्रमुख कपास निर्यातकों में गिना जाने लगा है, जो एक समय सोवियत संघ की योजना थी।

इन्हें भी देखें
---------------

* आमू दरिया
* सिर दरिया
* काराकुम नहर

सन्दर्भ
-------

1. ↑  पर्यावरण ह्रास के 'कुख्यात प्रतीक' बनते जलस्रोत, संदीपसिंह सिसोदिया, वेबदुनिया हिन्दी

| * दे
* वा
* सं
विश्व की झीलें |
| --- |
| एशिया | कैस्पियन सागर - अरल सागर - मानसरोवर - चिलिका - बैकाल | कैस्पियन सागर |
| उत्तर अमेरिका | ह्यूरॉन - ओण्टारियो - मिशिगन - ईरी - सुपीरियर - ग्रेट बियर झील - विन्निपेग झील |
| ऑस्ट्रेलिया | आइर झील |
| यूरोप | लडोगा झील |
| दक्षिण अमेरिका | टिटिकाका झील - माराकाइबो |
वियतनाम में कुछ ह्मोंग स्त्रियाँ
**ह्मोंग** दक्षिण-पूर्वी एशिया की एक लोक-जाति है जो चीन, लाओस, वियतनाम और थाईलैंड के कुछ पहाड़ी इलाक़ों में बसती है। जनवादी गणराज्य चीन की सरकार इन्हें मियाओ जाति की एक उपजाति मानती है हालाँकि बहुत से ह्मोंग लोगों को यह स्वीकृत नहीं। ह्मोंग लोग ऐतिहासिक रूप से दक्षिण चीन में बसा करते थे लेकिन १८वीं सदी में युद्धों और अस्थिरता की वजह से और उपजाऊ ज़मीनों की खोज में उन्होंने दक्षिण दिशा में फैलना शुरू कर दिया। लाओस के गृहयुद्ध के बाद वहाँ की सरकार पर एक पैथेट लाओ नामक राजनैतिक गुट का क़ब्ज़ा हो गया जिन्होनें ह्मोंग लोगों पर बहुत अत्याचार करे। बहुत से ह्मोंग लाओस छोड़कर भागे और संयुक्त राज्य अमेरिका, कनाडा, फ्रांस और ऑस्ट्रेलिया जैसे देशों में जा बसे, जिस से ह्मोंग लोगों के समुदाय अब इन देशों में भी पाए जाते हैं।

इन्हें भी देखें
---------------

* मियाओ लोग
* लाओस

सन्दर्भ
-------

1. ↑  Culture and customs of the HmongCulture and customs of Asia, Gary Y. Lee, Nicholas Tapp, ABC-CLIO, 2010, ISBN 978-0-313-34526-5
2. ↑  The refugee concept in group situations, Ivor C. Jackson, Martinus Nijhoff Publishers, 1999, ISBN 978-90-411-1228-6, *... the Pathet Lao had proclaimed that it did not like the Hmong ...*
**इज़हार उल-हक** या इज़हार अल-हक 
 (अंग्रेज़ी:Izhar ul-Haqq मौलाना रहमतुल्लाह कैरानवी की अरबी भाषा में पुस्तक जो1864 में प्रकाशित हुई थी। तत्पश्चात अंग्रेज़ी, उर्दू, बांग्ला, गुजराती और तुर्किश भाषा में भी अनुवादित हुई।

### परिचय

रहमतुल्लाह कैरानवी की इज़हार उल हक पुस्तक प्रसिद्धि का कारण भी बनी।

सुल्तान अब्दुल अज़ीज़ (उस्मानी साम्राज्य) की इच्छा परईसाई मिशनरियों द्वारा लगाए गए आरोपों के जवाब में और खासतौर पर इस्लाम के खिलाफ पादरी कार्ल गोटलीब फंडर द्वारा लिखी गई किताब "मीजानुल हक़" के उत्तर में लिखी गयी।

यह पुस्तक मूल रूप से अरबी भाषा में
लिखी गई थी, इस छः खंड वाली पुस्तक का बाद में सबसे पहले तुर्की भाषा में अनुवाद हुआ फिर "बाइबिल से क़ुरआन तक" नाम से उर्दू में, अंग्रेजी,बंगला  में भी अनुवादित हुई।

बाहरी कड़ियाँ
-------------

|  |  |
| --- | --- |
|  |  Arabic विकिस्रोत पर इस लेख से संबंधित मूल पाठ उपलब्ध है:
**Izhar ul-Haqq**  |

* अंग्रेजी and अरबी versions.

इन्हें भी देखें
---------------

कैराना

मदरसा सौलतिया

रहमतुल्लाह कैरानवी

सन्दर्भ
-------

1. ↑  "इजहारुल हक",पृष्ठ 25, पुस्तक: मौलाना रहमतुल्लाह कैरानवी,लेखक मुहम्मद सलीम
2. ↑  Nizamuddin Asir Adrawi. *Darul Uloom Deoband: Ehya-e-Islam Ki Azeem Tehreek* (Urdu में). Darul Muallifeen Deoband. पृ॰ 115.सीएस1 रखरखाव: नामालूम भाषा (link)
3. ↑  Maulana Rahmatullah Kairanwi. *The Truth Revealed* (PDF). *usislam.org* (English में). Muhammad Wali Razi द्वारा अनूदित. Ta-Ha Publishers Ltd. 1 Wynne Road, London. आई॰ऍस॰बी॰ऍन॰ 1-842000-4-62. मूल (PDF) से 1 नवंबर 2019 को पुरालेखित. अभिगमन तिथि 14 July 2019.सीएस1 रखरखाव: नामालूम भाषा (link)
**हम्मीर हठ** हिन्दी का एक प्रबन्धकाव्य है जिसके रचियता चन्द्रशेखर कवि थे। हम्मीर हठ में चन्द्रशेखर ने श्रेष्ठ प्रणाली का अनुसरण करते हुए वास्तविकता को दर्शाया है। कवि ने हम्मीरशरणागतणागत के प्रति निष्ठावान होने का अच्छा खासा प्रभाव इस ग्रंथ में डाला है। कवि ने हम्मीर देव के लिए लिखा है कि महाकाव्य उनके लिखे जाते हैं जो महान होते हैं।

चन्द्रशेखर कवि द्वारा लिखित कुछ पद्य जो हम्मीर हठ प्रंबधकाव्य में अंकित है-

[1]

*उदै भानु पच्छिम प्रतच्छ, दिन चंद प्रकासै।*
*उलटि गंग बरू बहै, काम रति प्रीति बिवासै।।*
*तजै गौरि अरधांग, अचल धारू आसन चलै।*
*अचल पवन बरू होय, मेरू मंदर गिरि हल्लै।।*
*सुर तरू सुखाय लौमस मरै, मीर संक सब परिहरौ।*
*मुख बचन वीर हम्मीर को, बोलि न यह कबहुँ टरौ।।*
[2]

*आलम नेवाज सिरताज पातसाहन के,*
*गाज ते दराज कोप नजर तिहारी है।*
*जाके डर डिगत अडोल गढ़धारी डग,*
*मगत पहार औ डुलति महि सारी है।*
*रंक जैसो रहत ससंकित सुरेश भयो,*
*देस देसपति में अतंक अति भारी है।*
*भारी गढ़ धारी सदा जंग की तयारी,*
*धाक मानै ना तिहारी या हम्मीर हठ धारी है।*
[3]

*भागै मीरजादे पीरजादे औ अमीरजादे,*
*भागै खानजादे प्रान मरत बचाय कै।*
*भागै गज बाजि रथ पथ न संभारै, परेै,*
*गोलन पै गोल सूर सहिम सकाय कै।*
*भाग्यो सुलतान जान बचत न जानि बेगि,*
*बलित बितुंड पै विराजि बिलखाय कै।*
*जैसे लगे जंहल में ग्रीष्म की आगि,*
*चलै भागि मृग महिष बराह बिललाय कै।*
[4]

*थोरी थोरी बैसवारी नवल किसौरी सबै,*
*भोरी भोरी बातन बिहँसि मुख मोरती।*
*बसन बिभुषन बिराजत बिमल वर,*
*मदन मरोरनि तरिक तन तोरती।*
*प्यारै पातसाह के परम अनुराग रंगी,*
*चाय भरी चायल चपल दृग जोरती।*
*काम अबला सी कलाधार की कला सी,*
*चारू चंपक लता सी चपला सी चित चोरती।*

कवि चन्द्रशेखर
--------------

हम्मीर हठ के रचयिता चन्द्रशेखर का जन्म संवत् 1855 में मुअज्जमाबाद जिला फतेहपुरहपुर मे हुआ था। इनके पिता मनीराम जी राव [भट] भी एक अच्छे कवि थे। चन्द्रशेखर कुछ दिनों तक दरभंगा और 6 वर्ष तक जोधपुर नरेश महाराज मानसिंह के यहाँ रहे और अन्त में यह पटियाला नरेश कर्मसिंह के यहाँ गए और जीवन भर पटियाला में ही रहे। इनका देहान्त संवत् 1932 में हुआ था।

सन्दर्भ
-------

इन्हें भी देखें
---------------

* हम्मीर रासो
* हम्मीरमहाकाव्यम्

बाहरी कड़ियाँ
-------------

* हम्मीर हठ
इज़ाडोरा डंकन।
**इज़ाडोरा डंकन** (अंग्रेज़ी: *Isadora Duncan*)(२६ मई, १८७७ - १४ सितंबर, १९२७) एक अमेरिकी नर्तकी थीं। उनका पूरा नाम था **ऐंगिला इज़ाडोरा डंकन** और उनका जन्म सेन फ़्रांसिस्को, कैलिफ़ोर्निया में हुआ था। इज़ाडोरा डंकन को कई लोग आधुनिक नृत्य की जननी मानते हैं। यद्यपि अपने जीवन के बाद के वर्षों में वह अमेरिका में केवल न्यूयार्क में प्रसिद्ध हुईं, लेकिन उन्होंने पूरे यूरोप का मनोरंजन किया।

नृत्य ही नहीं, जीवन में भी प्रयोगों की पक्षधर इज़ाडोरा की आत्मकथा माय लाइफ पढ़ने के बाद कला को समर्पित स्त्री के सभी पहलू उजागर होते हैं, साथ ही मन में प्रश्न उठता है, क्या कलाकार स्त्री एक सामान्य सहज जीवन नहीं जी सकती। इज़ाडोरा ने अपने समय से बहुत आगे जाकर जो प्रयोग किए, वह तत्कालीन समय के आलोचकों-कट्टरपंथियों को रास नहीं आए। इसके पश्चात भी इंग्लैंड के प्रसिद्ध नृत्य समीक्षक रिचर्ड ऑस्टिन ने माना कि वह विश्व की महानतम नृत्यांगनाओं में से एक थीं, जो स्वयं भी नहीं समझ पाती थी कि वह क्या नृत्य कर रही हैं। उनके माता-पिता आइरिश मूल के थे, लेकिन वे अलग हो गए थे। मां संगीत जानती थीं और पियानोवादन ही उनकी आजीविका का साधन बना। अभावग्रस्त जीवन ने उन्हें पारंपरिक तौर पर शिक्षा-दीक्षा की आज्ञा नहीं दी। इस प्रकार नृत्य उनके अपनी परिश्रम, क्षमताओं व आंतरिक अनुभूतियों की देन था। उनका सपना था-ऐसे नृत्य विद्यालय की स्थापना करना जहां दुनिया भर के बच्चे प्रशिक्षण ले सकें, पर आर्थिक परेशानियों व शिष्याओं की भद्दता ने उनका सपना पूरा नहीं होने दिया।

१९१३ में हुई एक दुर्घटना में उन्होंने अपने दोनों बच्चों को खो दिया। इसके बाद उन्होंने फिर एक बच्चे को जन्म दिया, किंतु वह भी जन्म के कुछ देर बाद ही मर गया। इन त्रासदियों ने इज़ाडोरा को भीतर तक हिला दिया। इस बीच उनका अपना स्वास्थ्य बहुत गिर गया। खुले हाथों खर्च करने वाली इज़ाडोरा अपने अंतिम दिनों में बहुत तंगहाली में रहीं। १४ सितंबर १९२७ को लगभग ५० वर्ष की आयु में इज़ाडोरा ने जीवन की अंतिम सांसें लीं।

बाहरी कड़ियाँ
-------------

* इज़ाडोरा डंकन अंतर्राष्ट्रीय संस्थान।
**अहमद उमर सईद शेख़** पाकिस्तानी मूल क! ब्रिटिश आतंकवादी है। शेख ने 2002 में वॉल स्ट्रीट जर्नल के पत्रकार डेनियल पर्ल को पाकिस्तान में किडनैप करवाया और उनकी हत्या कर दी गई थी। उसी साल अदालत ने उमर को मौत की सज़ा सुनाई, लेकिन 16 साल बाद भी उसे फांसी नहीं दी जा सकी है और वो आज भी जिंदा है। पाकिस्तान मूल का उमर लंदन में पैदा हुआ। लंदन स्कूल ऑफ़ इकोनॉमिक्स में एडमिशन हुआ। लेकिन ये पढ़ाई छोड़ दी। वहां से वो चरमपंथ के रास्ते निकल गया। 

1999 में जब इण्डियन एयरलाइंस फ्लाइट ८१४ को हाइजैक करके कंधार ले जाया गया था और हरकत-उल-मुजाहिदिन के जिन तीन आंतकियों को भारतीय जेलों से छुड़वा लिया गया था उनमें से एक ओमर भी था। बाद में 11 सितम्बर 2001 के हमले में अमेरिका में वर्ल्ड ट्रेड सेंटर में विमानों के जो हमले हुए उनमें भी ओमर का नाम आया। पाकिस्तान के पूर्व-राष्ट्रपति परवेज़ मुशर्रफ़ ने अपनी आत्मकथा ‘इन द लाइन ऑफ फायर’ में ओमर के डबल एजेंट होने का ज़िक्र किया है।

देखें
-----

* डेनियल पर्ल
* ओमेर्टा
* इण्डियन एयरलाइंस फ्लाइट ८१४
* मौलाना मसूद अज़हर
* 11 सितम्बर 2001 के हमले

सन्दर्भ
-------

1. ↑  "कौन है आतंकी अहमद उमर, ज‍िसका रोल कर रहे राव, 20". मूल से 14 मई 2018 को पुरालेखित. अभिगमन तिथि 13 मई 2018.
2. ↑  "'ओमर्टा' का ट्रेलर रिलीज, आतंकी अहमद उमर सईद शेख की सच्ची कहानी". मूल से 14 मई 2018 को पुरालेखित. अभिगमन तिथि 13 मई 2018.
3. ↑  "ओमेर्टा : यहां पर दुनिया को मिले सबसे बड़े जख्मों की कहानी देखने को मिल सकती है". मूल से 27 सितंबर 2021 को पुरालेखित. अभिगमन तिथि 13 मई 2018.

बाहरी कड़ियाँ
-------------

* ओमेर्टा ट्रेलर 2
मोर तारामंडल (पोलिश भाषा में) - अल्फ़ा पैवोनिस चित्र के ऊपर की तरफ़ 'Peacock' द्वारा नामांकित तारा है
**अल्फ़ा पैवोनिस** (α Pav, α Pavonis), जिसका बायर नाम में भी यही है, मोर तारामंडल में स्थित एक तारा है जो पृथ्वी से दिखने वाले सभी तारों में से ४२वाँ सब से रोशन तारा है। यह हमसे १८३ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.९४ है। वास्तव में यह एक द्वितारा है।

अन्य भाषाओं में
---------------

अल्फ़ा पैवोनिस को अंग्रेज़ी में "पीकॉक" (Peacock) भी कहा जाता है, जिसका अर्थ "मोर" (पक्षी) है।

वर्णन
-----

अल्फ़ा पैवोनिस द्वितारे का मुख्य तारा एक B2 IV श्रेणी का उपदानव तारा है। इसकी निहित चमक (निरपेक्ष कान्तिमान) सूरज की १,२०० गुना है। इसका द्रव्यमान हमारे सूरज के द्रव्यमान का ५ से ६ गुना और व्यास हमारे सूरज के व्यास का ४.४ गुना है। इसकी सतह का तापमान लगभग १८,७०० कैल्विन है। इसका साथी तारा एक G श्रेणी का धुंधला-सा तारा है। यह और इसका साथी तारे एक दुसरे के इर्द-गिर्द ११.७ दिनों में एक परिक्रमा पूरी कर लेते हैं।

इन्हें भी देखें
---------------

* द्वितारा
* उपदानव तारा
* मोर तारामंडल

सन्दर्भ
-------

1. ↑  Robert Burnham. "Burnham's celestial handbook: an observer's guide to the universe beyond the solar system". Courier Dover Publications, 1978. आई॰ऍस॰बी॰ऍन॰ 9780486236735. मूल से 4 जून 2016 को पुरालेखित. अभिगमन तिथि 31 अगस्त 2011.
सर्पधारी (ऑफ़ीयूकस) तारामंडल में अल्फ़ा ऑफ़ीयूकी 'α' द्वारा नामांकित तारा है
**अल्फ़ा ऑफ़ीयूकी**, जिसका बायर नाम भी यही (α Ophiuchi या α Oph) है, सर्पधारी तारामंडल का सब से रोशन तारा है। यह पृथ्वी से दिखने वाले तारों में से ५८वाँ सब से रोशन तारा भी है। यह पृथ्वी से लगभग ४७ प्रकाश वर्ष की दूरी पर है और पृथ्वी से देखी गई इसकी चमक (सापेक्ष कान्तिमान) +२.१० मैग्नीट्यूड पर मापी गई है।

अन्य भाषाओँ में
---------------

अल्फ़ा ऑफ़ीयूकी तारे को अंग्रेज़ी में "रैसलहेग" (Rasalhague) भी कहते है। यह अरबी के "रास अल-हय्याह" (رأس الحية‎) से लिया गया है, जिसका अर्थ "सर्पधारी का सिर" है।

विवरण
-----

अल्फ़ा ऑफ़ीयूकी एक A5 V श्रेणी का दानव तारा है। इसकी निहित चमक (निरपेक्ष कान्तिमान) सूरज की लगभग २९ गुना है। इसका द्रव्यमान हमारे सूरज के द्रव्यमान का २ से ४ गुना और व्यास हमारे सूरज के व्यास का २.५ गुना है। इसकी सतह का अनुमानित तापमान लगभग ८,५०० कैल्विन है। इसका एक बहुत ही धुंधला साथी तारा भी है जो सूरज से लगभग आधा द्रव्यमान रखता है और मुख्य तारे के इर्द-गिर्द हर ८.७ वर्षों में एक परिक्रमा पूरी करता है।

इन्हें भी देखें
---------------

* सर्पधारी तारामंडल
* दानव तारा

सन्दर्भ
-------

1. ↑  "Rasalhague (Alpha Ophiuchi)". मूल से 31 दिसंबर 2011 को पुरालेखित. अभिगमन तिथि 9 सितंबर 2011.
**अल्फाबेतुम ब्रम्हानिकुम** कैसियानो बेलिगत्ती द्वारा लैटिन भाषा में लिखा हुआ हिंदी व्याकरण का ग्रंथ है। इसका प्रकाशन सन १७७१ ईस्वी में हुआ। इसकी विशेषता यह है कि इसमें देवनागरी के अक्षर एवं शब्द सुन्दर टाइपों में मुद्रित हैं। ग्रियर्सन के अनुसार यह हिन्दी वर्णमाला सम्बन्धी श्रेष्ठ रचना है। अल्फाबेतुम यूनानी भाषा का शब्द है जिससे अंग्रेज़ी का *अलफ़ाबेट* शब्द बना है। इसका अर्थ अक्षरमाला है। इस पुरस्तक के अध्याय एक में स्वर, अध्याय दो में मूल व्यंजन, अध्याय तीन में व्यंजनों के उच्चारण के विशेष विवरण, अध्याय चार में व्यंजनों के साथ स्वरों का संयोग, अध्याय पाँच में स्वर-संयुक्त व्यंजन, अध्याय छह में संयुक्ताक्षर और उनके नाम, अध्याय सात में संयुक्ताक्षर की तालिका, अध्याय आठ में किस प्रकार हिन्दुस्तानी कुछ अक्षरों की कमी पूरी करते हैं, अध्याय नौ में नागरी या जनता की वर्णमाला, अध्याय दस में हिन्दुस्तानी वर्णमाला की लैटिन वर्णमाला के क्रम और उच्चारण के साथ तुलना, अध्याय ग्यारह में अरबी अंकों के साथ हिन्दुस्तानी अंकों और अक्षरों में संख्याएं तथा अध्याय बारह में अध्येताओं के अभ्यास के लिए कुछ प्रार्थनाएं भी हिन्दुस्तानी लिपि में दी गई हैं। इसमें लैटिन प्रार्थनाओं का हिन्दुस्तानी लिपि में केवल लिप्यंतरण मिलता है। अंत में हिन्दुस्तानी भाषा में हे पिता आदि प्रार्थनाएं अनूदित हैं। इस रचना की भूमिका इटली की राजधानी रोम में ईसाई धर्म के प्रचारार्थ संस्था प्रोपगन्दा फीदे के अध्यक्ष योहन ख्रिस्तोफर अमादुसी ने लिखी थी। इस पुस्तक की भूमिका से यह स्पष्ट होता है कि सन १७७१ ईस्वी में भी नागरी लिपि में लिखी जनभाषा हिन्दी या हिन्दुस्तानी का राष्ट्रव्यापी प्रचार-प्रसार था। जो विदेशी उस समय भारत में व्यापार करने के लिए अथवा घूमने फिरने के लिए आते थे, वे भारत आने के पूर्व इसको सीखते थे तथा भारत के विभिन्न क्षेत्रों में इसके माध्यम से अपना कार्य सम्पन्न करते थे।

सन्दर्भ
-------

### टीका टिप्पणी

**क.**    **^**  taking it together, the Alphabetum Brammhanicum is, for its time, a wonderfully good piece of work.
अल्फ़ा सॅफ़ॅई वृषपर्वा (सिफ़ियस) तारामंडल में 'α' के चिह्न द्वारा नामांकित तारा है
**अल्फ़ा सॅफ़ॅई**, जिसका बायर नाम भी यही (α Cephei या α Cep) है, वृषपर्वा तारामंडल में स्थित एक तारा है जो पृथ्वी से दिखने वाले सबसे रोशन तारों में से एक है। यह हमसे क़रीब ४९ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) लगभग +२.५ है।

अन्य भाषाओँ में
---------------

अंग्रेज़ी में अल्फ़ा सॅफ़ॅई को "ऐल्डरेमिन" (Alderamin) भी कहा जाता हैं। यह अरबी के "अल​-दिरा अल-यमीन" (الذراع اليمين‎) से लिया गया है, जिसका अर्थ "दाहिना बाज़ू" होता है।

तारे का ब्यौरा
--------------

अल्फ़ा सॅफ़ॅई एक सफ़ेद रंग का A7 IV या A7 V श्रेणी का मुख्य अनुक्रम तारा है, जो धीरे-धीरे फूलकर उपदानव तारा बन रहा है। समय के साथ यह शायद एक लाल दानव तारा बन जाएगा। इसका द्रव्यमान (मास) सूरज के द्रव्यमान का १.९ गुना और व्यास (डायामीटर) सूरज के व्यास का २.५ गुना है। इसकी चमक हमारे सूरज की चामक की १८ गुना है और इसका सतही तापमान लगभग ७,६०० कैल्विन है। यह बहुत ही तेज़ी से घूर्णन (रोटेशन) कर रहा एक और एक पूरा घुमाव १२ घंटों में पूरा कर लेता है। तुलना के लिए हमारे सूरज को एक घुमाव पूरा करने में लगभग एक महीना लग जाता है।

पृथ्वी से दर्शन
---------------

अल्फ़ा सॅफ़ॅई एक परिध्रुवी तारा है जो पृथ्वी के उत्तरी गोलार्ध (हॅमिस्फ़ीयर) से नज़र आता है। समय के साथ यह तारा हमारे उत्तरी ध्रुव के ऊपर नज़र आना शुरू होगा और सन् ७५०० ईसवी के आसपास हमारा उत्तरी ध्रुव तारा बन जाएगा।

इन्हें भी देखें
---------------

* मुख्य अनुक्रम
* उपदानव तारा
* लाल दानव
* वृषपर्वा तारामंडल
* सबसे रोशन तारों की सूची

सन्दर्भ
-------
नियर शूमेकर यान द्वारा खींची गई ४३३ इरोस की तस्वीरें
**४३३ इरोस** (433 Eros) एक पत्थरीला पृथ्वी-समीप क्षुद्रग्रह है। क्षुद्रग्रह वर्णक्रम श्रेणियों में यह एक S-श्रेणी क्षुद्रग्रह है, यानि पत्थरीला और सिलिका-युक्त। इसका आकार ३४.४×११.२×११.२ कि॰मी॰ है और १०३६ गैनिमीड (1036 Ganymed) के बाद यह दूसरा सबसे बड़ा पृथ्वी-समीप क्षुद्रग्रह है। इसकी खोज सन् १८९८ में हुई थी और मानवीय अंतरिक्ष यान द्वारा परिक्रमित होने वाला यह पहला क्षुद्रग्रह था। नियर शूमेकर नामक अमेरिकी यान पहले १९९८ में इसके पास से गुज़रा और फिर २००० में इसी यान ने ४३३ इरोस के इर्द-गिर्द कक्षा (ओरबिट) में प्रवेश किया। वैज्ञानिक​ इसकी नज़दीकी से छानबीन कर रहें हैं क्योंकि सम्भव है कि यह दूर-भविष्य में पृथ्वी से टकराये। आकार में यह उस क्षुद्रग्रह से तुलनात्मक है जिसके आज से ६.६ करोड़ साल पहले के प्रहार से हुए बदलावों के कारण डायनासोर विलुप्त हो गये।

इन्हें भी देखें
---------------

* क्षुद्रग्रह
* पृथ्वी-समीप वस्तु

सन्दर्भ
-------

1. ↑  Michel, P.; Farinella, P.; Froeschlé, Ch. (1996-04-25). "The orbital evolution of the asteroid Eros and implications for collision with the Earth Archived 2015-07-17 at the Wayback Machine". Nature 380 (6576): 689–691. Bibcode:1996Natur.380..689M. doi:10.1038/380689a0. Retrieved 2011-02-12.
**अफ्रीकन स्वाइन फीभर वाइरस** एक विषाणु है।

  

अफ्रीकी सूअर बुखार (एएसएफ) की खोज 1921 में मोंटगोमरी ने केन्या में की थी, जो हाल ही में आयातित यूरोपीय सूअरों में उच्च मृत्यु दर पैदा करने वाली एक नई बीमारी है। बाद के दशकों में कई उप-सहारा देशों में एएसएफ का पालन किया गया।

अफ्रीकी महाद्वीप के बाहर एएसएफ की पहली घटना 1957 में पुर्तगाल में, लिस्बन के पास हुई, जहां एक एएसएफ प्रकोप के कारण लगभग 100% मृत्यु हो गई। तीन साल बाद, 1960 में, एक महामारी विज्ञान चुप्पी के बाद, एएसएफ पुर्तगाल में फिर से प्रकट हुआ, तेजी से पूरे इबेरियन प्रायद्वीप में फैल गया। तब से, ASF स्पेन और पुर्तगाल में बीस से अधिक वर्षों तक मौजूद रहा, जब तक कि 1994 में पुर्तगाल में 1995 और स्पेन में 1995 में मानव और आर्थिक प्रयासों के परिणामस्वरूप उन्मूलन हासिल नहीं किया गया।

इबेरियन प्रायद्वीप में एएसएफ के इन वर्षों के दौरान, कई यूरोपीय और अमेरिकी देशों ने एएसएफ के प्रकोप का सामना किया, जो मुख्य रूप से दूषित मांस उत्पादों के आंदोलन के कारण हुआ। हालांकि, इन प्रकोपों ​​को सार्डिनिया द्वीप में छोड़कर मिटा दिया गया था, जहां यह बीमारी 1978 से ही स्थानिक है।
योकन - एक प्रसिद्ध जापानी लाल फली जैली, अगर से निर्मित
**अगर** एक कालिलीय (कोलायडल) पदार्थ है जिसे विभिन्न प्रकार के लाल शैवालों से प्राप्त किया जाता है। इसमें सूक्ष्मजीवों का कल्चर करते है। सुक्ष्मजीवों के आवश्यकता अनुसार अगर में विभिन्न पदार्थ रखे होते हैं। अगर के पदार्थ अनुसार अगर भिन्न होते हैं। 

इसमें गैलेक्टोस और सल्फेट होता है। यह विभिन्न प्रकार से प्रयोगों में लाया जाता है। आरेचक (लैक्ज़ेटिव) के रूप में इसका उपयोग अत्यंत महत्त्वपूर्ण है। प्रयोगशाला में इसका उपयोग सूक्ष्म जीवों के भोज्य पदार्थों (माइक्रोबियल कल्चर मीडिया) का ठोस बनाने के लिए किया जाता है। मिष्ठान्नशाला में तथा मांस संवेष्ठन उद्योगों (मीट पैकिंग इंडस्ट्रीज) में भी अगर का उपयोग होता है। भेषजीय उत्पादन में यह प्रनिलंबक अभिकर्ता (इमल्सीफाइंग एजेंट) के रूप में प्रयुक्त किया जाता है।

अगर के पौधों को इकट्ठा करके तुरंत सुखाया जाता है। इसके बाद कारखाने में भेज दिया जाता है, जहाँ पर ये धोए जाते हैं। विशेष प्रयोग में लाए जाने वाले अगर की उपलब्धि के लिए उक्त पौधों को विरंजित (ब्लीच्ड) करके पुन शुद्ध किया जाता है। तत्पश्चात्‌ म्यूसीलेज को कुछ घंटों के लिए उबाला जाता है और अनेक छननों से छानते हुए विभिन्न फ्रेमों में जेली के रूप में प्रवाहित किया जाता है। तत्पश्चात्‌ ठंढा करके जमा दिया जाता है। पानी को फेंककर जेली सुखाई जाती है और अंत में इसे चूर्ण का रूप दिया जाता है। इसका प्रयोग भिन्न-भिन्न प्रकार से किया जाता है। इससे अगरबत्तियाँ भी बनाई जाती है।

अगर के प्रकार
-------------

अगर के कुछ प्रकार है-

* 
* चॉकलेट अगर
* मेकोंकी अगर
* न्यूट्रिंट अगर
* मूलर-हिंटोन अगर
* क्लेड अगर

सन्दर्भ
-------

इन्हें भी देखें
---------------

* अगरबत्ती
* अगर (वृक्ष)

बाहरी कड़ियाँ
-------------
**आवान** (अंग्रेज़ी: Awan, उर्दु: اعوان‎) पाकिस्तानी पंजाब में बसने वाला एक पंजाबी समुदाय है। कुछ हद तक आवान लोग पाक-अधिकृत कश्मीर, ख़ैबर-पख़्तूनख़्वा, सिन्ध और बलोचिस्तान में भी बसे हुए हैं। यह गक्खर समुदाय से सम्बन्धित हैं, जिनकी बहुसंख्या ने १२वीं से १४वीं शताब्दी में हिन्दू से इस्लाम धर्म-परिवर्तन करा था, हालांकि कुछ आधुनिक आवान गुटों में यह मान्यता है कि वे अरब लोगों के वंशज हैं। पाकिस्तानी इतिहासकार अहमद हसन दानी के अनुसार आवान उत्तरी पंजाब के मूल निवासियों में से हैं। मुख्य रूप से इनका व्यवसाय कृषि था लेकिन ब्रिटिश राज के समय से इन्होंने भारी मात्रा में सेनिक व्यवसायों को अपनाया है।

इन्हें भी देखें
---------------

* गक्खर लोग
* खोखर लोग
* आराइन लोग

सन्दर्भ
-------

1. ↑  AH Dani 'Some prominent tribes of Northern Punjab: A Monograph' Peshawar, 1993
2. ↑  "The Cyclopædia of India and of Eastern and Southern Asia: Commercial, Industrial and Scientific, Products of the Mineral, Vegetable, and Animal Kingdoms, Useful Arts and Manufactures, Volume 2 Archived 2016-12-24 at the Wayback Machine," Edward Balfour; Bernard Quaritch, 1885, London
|  |
| --- |
| **हैरी पॉटर किताबें** |
| 

|  |  |
| --- | --- |
|  |  |

 |
| *हैरी पॉटर और पारस पत्थर* |
| **लेखक** | यूनाइटेड किंगडम का ध्वज जे. के. रोलिंग |
| **निकालने वाले** | टॉमस टेलर (ब्रिटेन)मेरी ग्रांडप्रे (भारत) |
| **प्रकार** | भ्रम, रोमांचक पुस्तक |
| **प्रकाशक** | ब्लूम्सबरी पब्लिशिंग (ब्रिटेन)मंजुल प्रकाशन (भारत) |
| **रिलीज़ तिथि** | 30 जून 1997 |
| **अनुवादक** | डॉ॰ सुधीर दीक्षित |
| **क्रम में इसका नंबर** | एक |
| **बिक्री** | ~107 मिलियन (विश्वव्यापी) |
| **कहानी कालक्रम** | 1981, 1991-1992 |
| **पिछली किताब** | यह पहली किताब है |
| **बाद की किताब** | *हैरी पॉटर और रहस्यमयी तहख़ाना* |

**हैरी पॉटर और पारस पत्थर** (अंग्रेज़ी: Harry Potter and the Philosopher's Stone *हैरि पॉटर ऐन्ड द फ़िलॉसफ़र्स स्टोन*) जे. के. रोलिंग द्वारा अंग्रेज़ी में रचित हैरी पॉटर (उपन्यास) क्रम की पहली कड़ी है। इस उपन्यास में हैरी पॉटर और अन्य पात्रों से हमें सबसे पहले परिचय कराया जाता है। इसपर इसी नाम की एक फ़िल्म भी बन चुकी है। इस उपन्यास का हिन्दी संस्करण भी उपलब्ध है। यह सब किताबों से सबसे लोकप्रिय है और बिक्री विश्वव्यापी 107 मिलियन है।

उपन्यास
-------

उपन्यास की इस पहली कड़ी में जब हैरी 11 साल का था, तब उसे तन्त्र-मन्त्र और जादू-टोने के विद्यालय हॉग्वार्ट्स का रखवाला हैग्रिड बताता है कि वो एक जादूगर है और उसे उसे हॉग्वार्ट्स के प्रधानाचार्य डम्बल्डोर ने वहीं पढ़ने का न्योता दिया है। इस तरह हैरी पहली बार जादुई दुनिया से परिचित होता है और हॉग्वार्ट्स में दाख़िला ले लेता है। काफ़ी रोमांचक ज़िन्दगी के बाद उसने अमरता देने वाले पारस पत्थर को प्रोफ़ेसर क्विरल के सिर में घुसे वोल्डेमॉर्ट के हाथों से बचाया।

फ़िल्म
------

मुख्य लेख: हैरी पॉटर और पारस पत्थर (फ़िल्म)
हैरी पॉटर और पारस पत्थर (हिन्दी में डब्ड) नाम की हॉलिवुड फ़िल्म, जो इस उपन्यास पर आधारित थी, एक सुपरहिट फ़िल्म साबित हुई और उसे तीन ऑस्कर्स के नामांकन मिले। हैरी पॉटर का किरदार डैनियल रैड्क्लिफ़ ने निभाया था, हर्माइनी का ऍमा वॉट्सन ने और रॉन वीज़्ली का रुपर्ट ग्रिंट ने। फ़िल्म के निदेशक थे क्रिस कोलम्बस और निर्माता डेविड हेमन। सारी श्रंखला के डिस्ट्रिब्यूटर है वॉर्नर ब्रदर्स। ब्रिटेन में इसे *Harry Potter and the Philosopher's Stone* के नाम से रिलीज़ किया गया था।

सन्दर्भ
-------

1. ↑  "Harry Potter and the Sorcerer's Stone". मूल से 9 June 2014 को पुरालेखित. अभिगमन तिथि 2 फरवरी 2019.

| * दे
* वा
* सं
हैरी पॉटर |
| --- |
| किताबें | पारस पत्थर  ·  रहस्यमयी तहख़ाना  ·  अज़्काबान का क़ैदी  ·  आग का प्याला  ·  मायापंछी का समूह  ·  हाफ़-ब्लड प्रिंस  ·  मौत के तोहफ़े |
| फ़िल्में | *पारस पत्थर*  ·  *रहस्यमयी तहख़ाना*  ·  *अज़्काबान का क़ैदी*  ·  *आग का प्याला*  ·  *मायापंछी का समूह*  ·  *हाफ़-ब्लड प्रिंस*  ·  *मौत के तोहफ़े – भाग १*  ·  *मौत के तोहफ़े – भाग २* |
| पात्र | हैरी पॉटर  ·  हर्माइनी ग्रेंजर  ·  रॉन वीज़्ली  ·  वोल्डेमॉर्ट  ·  ऐल्बस डम्बल्डोर  ·  रूबियस हैग्रिड |
**अर्जेण्टीना राष्ट्रीय हॉकी टीम**, (स्पेनिश: सेलेसीन मस्कुलिना डे हॉकी सोब्रे सेस्पेड डी अर्जेंटीना), अन्तर्राष्ट्रीय फील्ड हॉकी में अर्जेण्टीना का प्रतिनिधित्व करती है और अर्जेण्टीना हॉकी संघ (सीएएच) द्वारा शासित किया जाता है। वर्तमान में इसके कोच जर्मन ओरोज्को है, जिम्हें 2018 में पिछले कोच कार्लोस रेटेगुई के इस्तीफे के बाद नियुक्त किया गया था और 2016-17 के बाद से टीम 2016-17 हॉकी वर्ल्ड लीग में दूसरी जगह के बाद एफआईएच वर्ल्ड रैंकिंग में दूसरी बार है।

अर्जेण्टीना, ओलंपिक खेलों में स्वर्ण पदक जीतने वाली अमेरिका की एकमात्र टीम हैं। ब्राजील के रियो डी जेनेरो में हुए 2016 ग्रीष्मकालीन ओलंपिक में फाइनल में बेल्जियम को 4-2 से हराकर उन्होंने इसे हासिल किया था। अर्जेंटीना के ओलंपिक स्वर्ण विजेता कोच कार्लोस रेटेगुई थे।

अर्जेंटीना 1973 में पहले संस्करण के बाद से प्रत्येक हॉकी विश्व कप में प्रतिभागी रहा है। हेग में हुए 2014 विश्वकप में वे कांस्य पदक जीते थे, जो प्रतियोगिता में उनका सर्वश्रेष्ठ प्रदर्शन था। उन्होंने 2008 हॉकी चैंपियंस ट्रॉफी में एक कांस्य पदक और 2016-17 हॉकी वर्ल्ड लीग में रजत पदक भी प्राप्त किया हैं।

एक महाद्वीपीय स्तर पर, अर्जेंटीना अमेरिका की सबसे ज्यादा जीतने वाली टीम है, उसने पैन अमेरिकन कप में तीन स्वर्ण पदक और पैन अमेरिकन खेलों में नौ स्वर्ण पदक सहित तीन प्रतियोगिता में अपना प्रभुत्व जमाये रखा है।

नवंबर 2015 में अर्जेंटीना एफआईएच विश्व रैंकिंग में ऐतिहासिक 5वां स्थान पर पहुंच गया, जिसे भी वे अप्रैल 2017 ओलंपिक स्वर्ण पदक में पहली जगह तक पहुंचकर पार कर गये।

सन्दर्भ
-------

1. ↑  "Archived copy". मूल से 26 August 2016 को पुरालेखित. अभिगमन तिथि 21 August 2016.सीएस1 रखरखाव: Archived copy as title (link)
2. ↑  "FIH confirms final line-ups for men's Hockey World League Semi-Finals". 3 April 2017. मूल से 4 अप्रैल 2017 को पुरालेखित. अभिगमन तिथि 3 April 2017.
गणित में, **फलनों** की **आविश्लेषिक** कक्षा निम्नलिखित प्रभाव के अंतरगत वास्तविक विश्लेषणात्मक फलनों का व्यापकीकरण है। यदि *f* अन्तराल [*a*,*b*] ⊂ **R** एक विश्लेषणात्मक फलन है और किसी बिन्दु पर *f* और इसके सभी अवकलज शून्य हैं तो *f*, [*a*,*b*] में समान रूप से शून्य होगा। आविश्लेषिक कक्षा उन फलनों की व्यापक कक्षा है जिनमें उपर्युक्त कथन सय है।

परिभाषा
-------

माना {\displaystyle M=\{M\_{k}\}\_{k=0}^{\infty }} धनात्मक वास्तविक संख्याओं का एक अनुक्रम है जहाँ *M*0 = 1 है। तब हम *f* ∈ *C*∞([*a*,*b*]) के लिए फलनों की कक्षा *C**M*([*a*,*b*]) परिभाषित करते हैं जो निम्न समीकरण को संतुष्ट करती है।

{\displaystyle \left|{\frac {d^{k}f}{dx^{k}}}(x)\right|\leq A^{k+1}M\_{k}}
सभी *x* ∈ [*a*,*b*], कुछ नियतांक *A* और सभी ऋणेत्तर पूर्णांक *k* के लिए। यदि *M**k* = *k*! हो तो यह अन्तराल [*a*,*b*] पर वास्तविक विश्लेषणात्मक फलनों की कक्षा है। कक्षा *C**M*([*a*,*b*]) *आविश्लेषिक* होगी यदि जब *f* ∈ *C**M*([*a*,*b*]) और

{\displaystyle {\frac {d^{k}f}{dx^{k}}}(x)=0}
कुछ बिंदुओं के लिए *x* ∈ [*a*,*b*] और सभी *k*, *f* समान रूप से शून्य हो। 

एक फलन *f* को *आविश्लेषिक फलन* कहलाता है यदि *f* किसी आविश्लेषिक कक्षा में हो।

सन्दर्भ
-------

* Carleman, T. (1926), *Les fonctions quasi-analytiques*, Gauthier-Villars
* Cohen, Paul J. (1968), "A simple proof of the Denjoy-Carleman theorem", *The American Mathematical Monthly*, Mathematical Association of America, **75** (1): 26–31, आइ॰एस॰एस॰एन॰ 0002-9890, डीओआइ:10.2307/2315100, साँचा:MathSciNet, मूल से 4 मार्च 2016 को पुरालेखित, अभिगमन तिथि 10 जुलाई 2013
* Denjoy, A. (1921), "Sur les fonctions quasi-analytiques de variable réelle", *C.R. Acad. Sci. Paris*, **173**: 1329–1331
* Hörmander, Lars (1990), *The Analysis of Linear Partial Differential Operators I*, Springer-Verlag, आई॰ऍस॰बी॰ऍन॰ 3-540-00662 `|isbn=` के मान की जाँच करें: length (मदद)
निर्देशांक: 29°06′05″N 75°57′34″E﻿ / ﻿29.101402°N 75.95954°E﻿ / 29.101402; 75.95954

**हांसी विधानसभा निर्वाचन क्षेत्र, हरियाणा** हरियाणा के हिसार जिले में स्थित एक विधान सभा क्षेत्र है। यह हिसार लोक सभा निर्वाचन क्षेत्र के अन्तर्गत आता है। हांसी में पहला चुनाव 1952 में हुआ।  यह क्षेत्र पहले से ही हिसार ज़िले में आता था। हिसार लोकसभा के हांसी विधानसभा क्षेत्र से 1952 के प्रथम चुनाव में कांग्रेस के लाजपत राय विधायक चुने गये। उन्होंने निर्दलीय प्रत्याशी को हराया। 

1957 के विधानसभा चुनाव में यह सीट आरक्षित हो गई। आरक्षित सीट पर कांग्रेस के दलबीर सिंह चुने गए। 1962 में हांसी से एक सामान्य वर्ग से प्रतिनिधि चुनना था। इस बार सोशलिस्ट पार्टी के टेकराम विधायक चुने गए। उन्होंने कांग्रेस के सरूप सिंह को हराया।

विधायक
------

इस क्षेत्र के वर्तमान विधायक रेणुका बिश्नोई हैं।

| वर्ष | चुने गये विधायक का नाम | पार्टी संबद्धता |
| --- | --- | --- |
| 2019 | विनोद भयाना | बीजेपी | 2014 | रेणुका बिश्नोई | हरियाणा जनहित कांग्रेस |
| 2009 | विनोद भयाना | कांग्रेस |
| 2005 |  |  |
| 2000 |  |  |
| 1996 |  |  |
| 1991 |  |  |
| 1987 |  |  |
| 1982 |  |  |
| 1977 |  |  |
| 1972 |  |  |
| 1968 |  |  |
| 1967 |  |  |
| 1966 |  |  |

सन्दर्भ
-------

1. ↑  "ऐतिहासिक नगरी हांसी विधानसभा का राजनीतिक इतिहास, 1952 से 2019 तक". *nayaharyana.com*. अभिगमन तिथि 7 May 2023.

ये भी देखें
-----------

* हिसार लोक सभा निर्वाचन क्षेत्र
**अलेख पत्रा** (1 जुलाई 1923 - 17 नवंबर 1999) ब्रिटिश शासनरत भारत में भारतीय राष्ट्रवाद का एक प्रमुख नेता थे।. अहिंसक नागरिक अवज्ञा को नियोजित करते हुए, उन्होंने भारतीय स्वतंत्रता संग्राम में भाग लिया और नागरिक अधिकारों के लिए पर्यावरण संरक्षण आंदोलनों को प्रेरित किया, ओडिशा के विभिन्न क्षेत्रों में नागरिक अधिकार।.

स्वतंत्रता आंदोलन में भागीदारी
------------------------------

उन्होंने 18 साल की उम्र में स्वतंत्रता आंदोलन में भाग लिया। स्वतंत्रता संग्राम के दौरान, उन्होंने अपने दोस्तों के साथ ब्रिटिश राज के विरोध में निमापाड़ा के पुलिस स्टेशन को जला दिया। इस घटना के दौरान, पुलिस गोलीबारी हुई और उनके करीबी सहयोगी और मित्र की स्थान पर मौत हो गई। वह बच गए और गिरफ्तार कर लिया और पुरी जेल में रखा गया। ब्रिटिश जेल उसे भागने से नहीं रोक पाए और उपनिवेशवाद के खिलाफ अपने भूमिगत संघर्ष को जारी रखे। वह कलकत्ता गए और कुछ अमीर व्यक्ति के घर में, घरेलू भूमि के रूप में काम किया।

लेकिन वह वहां लंबे समय तक नहीं रह सके क्योंकि वह आचार्य हरिहर, गोपाबंधू दास इत्यादि जैसे किंवदंतियों के साथ खुलेआम लड़ना चाहते थे, और अपने दोस्तों के अनुरोध पर, वह ओडिशा वापस आ रहे थे। तभी पुरी रेलवे स्टेशन पर पकड़ा लिया जिसके बाद कोलकाता को वापस ले जाया गया, और फिर जेल में डाल दिया।

जेल के अंदर, वह अपने कपड़े बनाने के लिए कपास कताई का अभ्यास करता थे, स्वच्छ वातावरण को बनाए रखने के लिए शौचालयों की सफाई करता थे, दैनिक समूह की प्रार्थना करता थे और गांधीजी के अन्य निर्देशों का पालन करता थे। जेल से रिहा होने के बाद, वह स्वराज, गृह शासन और अन्य सर्वोदय कार्यों पर प्रशिक्षण पाने के लिए वर्धा गए।

सन्दर्भ
-------

1. ↑  Bijay Chandra Rath (1994). *Quit India movement in Orissa*. Arya Prakashan. पृ॰ 60. आई॰ऍस॰बी॰ऍन॰ 9788174120328.
2. ↑  Book named "Maati deepa ra aalekhya" published on first death anniversary of the Late Freedom Fighter on 17 November 2000
थॉमस बेंजामिन केनिंगटन का 1885 में बनाया तैलचित्र **अनाथ**
कोई **अनाथ** वो व्यक्ति है जिसके माता-पिता जीवित ना हों, अज्ञात हों, या जिन्होनें उसे स्थायी रूप से त्याग दिया हो। सामान्य उपयोग में कोई अनाथ वो बच्चा है जिसके माता-पिता दोनों की मृत्यु हो गयी हो। हालांकि जब जानवरों की बात आती है तो केवल मां की मृत्यु ही संतति को अनाथ बना देती है, पिता की स्थिति संतति के लिए अप्रासांगिक है।

परिभाषा
-------

ये भी देखें: संयुक्त राष्ट्र बाल कोष
विभिन्न निकाय अनाथों की पहचान करने के लिए विभिन्न परिभाषाओं का उपयोग करते हैं। इसमें मूलतः दो प्रकार की परिभाषा पायी जाती है: पहली परिभाषा जो संयुक्त राज्य अमेरिका समेत कई देशों की न्यायिक व्यवस्था में मिलता है, इस कानूनी परिभाषा के अनुसार "माता-पिता की मृत्यु या गुम हो जाना, उसके द्वारा परित्याग या निर्वासन, या माता-पिता से अलगाव" से त्रस्त होने वाले नाबालिग को अनाथ माना जाता है।

आम उपयोग में, किसी अनाथ के पास उनकी देखभाल करने के लिए कोई जीवित माता-पिता नहीं होते। बहरहाल, संयुक्त राष्ट्र बाल कोष (*UNICEF*), संयुक्त राष्ट्र एचआईवी और एड्स पर संयुक्त कार्यक्रम (UNAIDS), और अन्य संगठन किसी भी ऐसे बच्चे को अनाथ मानते हैं, जिन्होंने माता-पिता में से किसी एक को भी खो दिया है। इस दृष्टिकोण से, संयुक्त राष्ट्र की शब्दावली में "मैतृक अनाथ" वह बच्चा है जिसने केवल अपनी माँ को खो दिया है, "पैतृक अनाथ" एक ऐसा बच्चा है जिसने पिता को खो दिया है तथा एक दोहरा अनाथ एक ऐसा बच्चा है जिसने दोनों माता-पिता को खो दिया है।

इतिहास
------

युद्ध और महामारी जैसे एड्स ने कई अनाथों को पैदा किया है। द्वितीय विश्व युद्ध, बड़ी संख्या में मौतों और जनसंख्या आंदोलनों के साथ, कई देशों में बड़ी संख्या में अनाथों का निर्माण हुआ - यूरोप के लिए अनुमान १,०००,००० से लेकर १३,०००,००० तक। जज (2006) का अनुमान है कि चेकोस्लोवाकिया में 9,000 अनाथ बच्चे थे, नीदरलैंड में 60,000 और पोलैंड में 200,000, यूगोस्लाविया में 200,000, साथ ही सोवियत संघ, जर्मनी, इटली और अन्य जगहों पर कई और बच्चे थे।

जनसंख्या
--------

विकसित देशों में अनाथ होना अपेक्षाकृत दुर्लभ हैं। इन देशों में अधिकांश बच्चे अपने बचपन के दौरान अपने दोनों माता पिता के जीवित रहने की आशा कर सकते हैं। अफगानिस्तान जैसे युद्धग्रस्त देशों में बहुत अधिक संख्या में अनाथ मौजूद हैं।

| महाद्वीप | अनाथों की संख्या (1000s) | सभी बच्चों में अनाथों का प्रतिशत |
| --- | --- | --- |
| अफ्रीका | 34,294 | 11.9% |
| एशिया | 65,504 | 6.5% |
| दक्षिण अमेरिका और कैरेबियन | 8,166 | 7.4% |
| कुल | 107,964 | 7.6% |

इन्हें भी देखें
---------------

* संयुक्त राष्ट्र बाल कोष
* बाल विकास
* विश्व युद्ध

सन्दर्भ
-------

1. ↑  "USCIS definition for immigration purposes". मूल से 30 जुलाई 2019 को पुरालेखित. अभिगमन तिथि 27 फ़रवरी 2020.
2. ↑  "UNAIDS Global Report 2008" (PDF). मूल (PDF) से 26 मार्च 2009 को पुरालेखित. अभिगमन तिथि 27 फ़रवरी 2020.
3. ↑  USAID/UNICEF/UNAIDS (2002) "Children on the brink 2002: a joint report on orphan estimates and program strategies", Washington: USAID/UNICEF/UNAIDS.

बाहरी कड़ियाँ
-------------

|  |  |
| --- | --- |
|  | ***अनाथ*** को विक्षनरी में देखें जो एक मुक्त शब्दकोश है।  |

|  |  |
| --- | --- |
|  | **Orphans** से संबंधित मीडिया विकिमीडिया कॉमंस पर उपलब्ध है।  |
**अनादिर** (Anadyr River) रूस के सुदूर पूर्वी प्रदेश की एक नदी है। यह पहाड़, बंदरअंरीप से दक्षिण के नावारिन अंतरीप तक विस्तृत है। यह लगभग ३७० किमी चौड़ी है और बेरिंग सागर का एक भाग है। 

अनादिर नदी कोलाइमा, अनादिर तथा कमचटका पर्वतश्रेणियों के मध्य से लगभग ६७° उ.अ. तथा १७३° पू.दे. से निकली है। यहाँ पर इसे इवाश्की अथवा इवाशनों नाम से पुकारते हैं। आगे चलकर यह चूकची प्रदेश में पहुँचती है तथा पहले दक्षिण पश्चिम की ओर और फिर पूर्व की ओर मुड़कर लगभग ५०० मील आगे चलकर अनादिर की खाड़ी में गिरती है। चूकची प्रदेश टंड्रा के अंचल में है, अत: यहाँ गर्मी में दलदल हो जाता है।

बेरिंग जलडमरूमध्य (स्ट्रेट) के पास एस्किमों जाति के लोग बसते हैं, परन्तु इनके अलावा चूकची जाति के लोग भी यहाँ पाए जाते हैं। चूकची जाति के लोग के लोग रेनडियर नामक हरिण पालते हैं और गर्मी के दिनों में इन्हें साथ लेकर समुद्र उपकूल के पास चले जाते हैं। इन स्थानों में रेनडियर के चमड़े का व्यवसाय प्रमुख है। जाड़े के दिनों में अनादिर खाड़ी का पानी जम जाता है जिसके कारण समुद्री मार्ग पूर्णतया बंद हो जाता है। गर्मी के दिनों में बर्फ के पिघलने से खाड़ियाँ खुल जाती हैं और जहाज आयात की भिन्न-भिन्न वस्तुओं को लेकर यहाँ आते हैं तथा हरिण के चमड़े यहाँ से ले जाते हैं। चूकची जाति में से कुछ लोग घर बनाकर भी बसते हैं तथा जाड़े के दिनों में शिकार करके और गर्मी के दिनों में मछली पकड़कर जीवननिर्वाह करते हैं। यहाँ पर सामन मछली प्रचुर मात्रा में पाई जाती है। इन लोगों में कुत्ते भारवाही पशु के रूप में काम आते हैं।

बेरिंग जलडमरूमध्य के पास सोना, चाँदी जस्ता, सीसा तथा कृष्ण सीस (ग्रैफ़ाइट) की खानें हैं। अनादिर नदी की घाटी में तथा अनादिर बंदरगाह के दक्षिण में कोयला भी निकाला जाता है जो उत्तरी सागर में आने जानेवाले जहाजों के काम में आता है।

1. ↑  Anadyr River article in the Great Soviet Encyclopedia (रूसी)
**अनामदास का पोथा** आचार्य हज़ारी प्रसाद द्विवेदी द्वारा लिखित एक उपन्यास है। इस उपन्यास में उपनिषदों की पृष्ठभूमि में चलती एक बहुत ही मासूम सी प्रेमकथा का वर्णन है। साथ ही साथ उपनिषदों की व्याख्या व समझने का प्रयास, मानव जीवन की विभिन्न परिस्थितियों में विचारों के मानसिक द्वंद्व व उनके उत्तर ढूंढने का प्रयास इस उपन्यास की महत्त्वपूर्ण विशेषताएँ व कहना चाहिए कि उपलब्धियाँ भी है। 

इस उपन्यास में परिलक्षित लेखक का उपनिषद-ज्ञान व मानवीय मनोभावों को समझने की क्षमता व उनको अपनी कलम से सजीव कर देने की क्षमता निश्चित ही प्रशंसनीय है।

प्रमुख पात्र
------------

* रैक्व
* जाबाला
* अरुंधति

पृष्ठभूमि
---------

इस उपन्यास की पृष्ठभूमि छान्दोग्य उपनिषद में वर्णित कथा है जिसके अनुसार दो पक्षियों की वार्ता सुनकर राजा ने रैक्व नामक "पीठ खुजलाने वाले बैलगाड़ी वाले साधु" की महिमा जानी और उनकी शरण में जाकर ज्ञानयाचना की। साधु ने ज्ञान देने से मना कर दिया। तत्पश्चात् राजगुरुओं की सलाह से राजा पुनः वहां गए और भेंट के साथ अपनी पुत्री जाबाला को भी ले गए। जाबाला के सौंदर्य से प्रभावित हो रैक्व मान गए तथा उन्होंने राजा को ज्ञानवचन कहे जो कि छान्दोग्य उपनिषद में संकलित हैं।

लेखक प्रारंभ में यह कथा लिखते हुए अपनी आपत्ति जताते हैं कि इस कथा में कुछ अधूरा प्रतीत होता है

कथानक
-----

रैक्व जंगल में निवास करने वाला एक ऋषिपुत्र है, जिसकी माता की मृत्यु उसके जन्म के समय ही हो गयी थी। वेदों का कुछ ज्ञान प्रदान कर बाल्यकाल में ही उसके पिता भी चल बसे। पिता प्रदत्त ज्ञान से उत्पन्न जिज्ञासा को स्वानुभव से स्पष्ट करने की चेष्टा में जंगल में भटकता हुआ यह बालक किशोरावस्था में पहुंचते पहुंचते तक आसपास के गांवों में संन्यासी बालक के रूप में जाना जाने लगता है। 

एक दिन एक भयानक तूफान आता है, जिसे देख बालक वायु तत्त्व को सर्वशक्तिमान मानने लगता है। तूफान थमने पर वह जंगल निकलता है। अहोभाव से वायुशक्ति से हुए विनाश का अवलोकन करते हुए उसे एक दुर्घटनाग्रस्त बैलगाड़ी दिखती है, जिसके पास ही दो मानव शरीर पड़े हैं। एक की मृत्यु हो चुकी है। लेकिन दूसरा, यह जीवित तो है लेकिन बेहोश है। लेकिन यह क्या .... यह तो कोई विचित्र प्राणी है - इतने सुंदर लंबे मुलायम केश, इतनी सुंदर इतनी बड़ी मृग सरीखी आंखें, इतना सुंदर मुख? नहीं नहीं यह मानव नहीं हो सकता अवश्य ही यह कोई देवलोक का प्राणी है। इतने में घायल राजकुमारी को होश आ जाता है।

यहां से शुरु होती है बैलगाड़ी वाले ऋषिपुत्र की कथा, जिसकी पीठ में रह रह कर खुजली उठती है जो शांत ही नहीं होती, या यूं कहें कि कथा के अंत में ही शांत होती है।

सन्दर्भ
-------

1. ↑  "अनामदास का पोथा:हजारी प्रसाद द्विवेदी". गद्य कोश. मूल से 30 दिसंबर 2016 को पुरालेखित. अभिगमन तिथि 23 जनवरी 2017.
**अम्बिका चक्रवर्ती** (जन्म- 1892 ई. म्यांमार (बर्मा); मृत्यु- 6 मार्च 1962) भारत के प्रसिद्ध क्रान्तिकारी और नेता थे।

जीवन परिचय
----------

चटगाँव (बंगाल) शस्त्रागार केस के प्रसिद्ध क्रान्तिकारी और कम्युनिस्ट नेता अंबिका चक्रवर्ती का जन्म 1892 ई. में म्यांमार (बर्मा) में हुआ था। बाद में उनका परिवार चटगाँव में आकर रहने लगा। अंबिका के ऊपर उस समय के क्रान्तिकारियों और स्वामी विवेकानन्द के विचारों का बड़ा प्रभाव पड़ा। उनके विचार और कार्य क्रान्तिकारी थे, पर प्रकट रूप से उन्होंने कांग्रेस संगठन से भी निकट का सम्बन्ध रखा। शीघ्र ही वे क्रान्तिकारियों के चटगाँव समूह के नेता बन गए। 1924 में उन्हें गिरफ़्तार कर लिया गया और 1928 तक वे जेल में रहे।

अंग्रेज़ों का आक्रमण
--------------------

अंबिका ने बाद में अपने कुछ अन्य साथियों के साथ चटगाँव को अंग्रेज़ों से स्वतंत्र कराने की योजना बनाई। इसके लिए दो दलों का गठन किया गया। एक दल ने टेलीफ़ोन और तारघर पर क़ब्ज़ा कर लिया और दूसरे ने शस्त्रागार को अपने क़ब्ज़े में ले लिया। लेकिन दुर्भाग्य से अंग्रेज़ों ने कारतूस कहीं और छिपाकर रखे थे। अत: क़ब्ज़े में आए हथियार बेकार साबित हुए। ऐसी स्थिति में दल को पुर्नसंगठित करने के इरादे से अंबिका अपने साथियों को लेकर जलालाबाद की पहाड़ियों में चले गए। पर शीघ्र ही इस पहाड़ी पर अंग्रेज़ों ने आक्रमण कर दिया। उनके अन्य साथी तो बच निकले किन्तु पुलिस की गोली से अंबिका घिसटते हुए एक गाँव में पहुँचे और वहाँ के सहानुभूतिशील लोगों के इलाज से स्वास्थ्य लाभ करके भूमिगत हो गए।

कम्युनिस्ट पार्टी और विधान सभा के सदस्य
---------------------------------------

1930 में पुलिस ने अन्तत: अंबिका को खोज निकाला और आजीवन क़ैद की सज़ा देकर उनको अंडमान भेज दिया गया। अंडमान में साम्यवादी साहित्य के अध्ययन से उनके विचारों में परिवर्तन हुआ और 1946 में जेल से बाहर आने पर वे कम्युनिस्ट पार्टी के सदस्य बन गए। कम्युनिस्ट पार्टी के कार्यकर्ता के रूप में भी उन्होंने 1949 से 1951 तक जेल की सज़ा काटी। 1952 में कम्युनिस्ट उम्मीदवार के रूप में अंबिका पश्चिम बंगाल की विधान सभा के सदस्य चुने गए।

मृत्यु
------

अम्बिका चक्रवर्ती जैसे वीर और साहसी देशभक्त का 6 मार्च 1962 को एक सड़क दुर्घटना में निधन हो गया।
***अघोर नाथ गुप्ता*** (बांग्ला: *অঘোরনাথ গুপ্ত*) बौद्ध धर्म के अध्यापक और ब्रह्म समाज के एक सदस्य थे। उन्हें उनकी अकस्मात् मृत्यु के पश्चात *साधु* की उपाधि में दी गई। शिवनाथ 
शास्त्री ने उनके लिए लिखा, "उसकी हार्दिक विनम्रता गहरी आध्यात्मिकता और बयाना भक्ति समाज के सदस्यों के लिए एक नया रहस्योद्घाटन थी।"

बौद्ध धर्म से संबंध
-------------------

1869 में केशव चंद्र सेन ने अपने चार शिष्यों को विश्व के चार मुख्य धर्मों के अध्ययन हेतु नियुक्त किया। गौर गोविंद राय को हिंदू, प्रताप चंद्र मजूमदार को ईसाई, गिरीश चंद्र सेन को इस्लाम और उन्हें बौद्ध धर्म का अध्ययन करना था। त्रैलोक्यनाथ संयाल को संगीत के अध्ययन हेतु नियुक्त कर लिया गया।

बौद्ध धर्म की जड़ तक जाने के लिए उन्होंने संस्कृत, पाली और यूरोपीय भाषाएँ सीखीं। उनका सबसे बड़ा योगदान है **शाक्यमुनिचरित ओ निर्वाणतथ्य** इसमें उन्होंने बौद्ध धर्म पर लिखे भाष्यों को उद्धृत किया। यह बौद्ध धर्म पर लिखी गई बंगाली की पहली पुस्तक थी। उन्होंने **श्लोकसंग्रह** के संपादन में केशव चंद्र सेन की सहायता की। उन्होंने धर्मतत्त्व व सुलभ समाचार में अत्यधिक लिखा।

कार्य
-----

* *शाक्यमुनिचरित ओ निर्वाणतथ्य*
* *ध्रुव ओ प्रहलाद*
* *देवर्षि नारदेर नवजीबोन लाभ*
* *धर्मसोपान*
* *उपदेशावली*

स्रोत
-----

1. 1 2 3  Sengupta, Subodh Chandra and Bose, Anjali, *Sansad Bangali Charitabhidhan* (Biographical dictionary) बंगाली में, p3, Sahitya Samsad, ISBN 81-85626-65-0
2. ↑  Sastri, Sivanath, *History of the Brahmo Samaj*, 1911-12/1993, p248, Sadharan Brahmo Samaj.
3. ↑  Sastri, Sivanath, p414.
4. ↑  Sastri, Sivanath, p208